ВЕЋУ ДЕПАРТМАНА СРБИСТИКЕ

НН ВЕЋУ ФИЛОЗОФСКОГ ФАКУЛТЕТА У НИШУ

Предлог пројекта „Идеје“ по расписаном конкурсу Фонда за науку Републике Србије

**ЛЕКСИКОН САВРЕМЕНОГ КЊИЖЕВНОГ СТВАРАЛАШТВА ЈУГОИСТОЧНЕ СРБИЈЕ**

***Le****xicon of* ***C****ontemporary* ***So****utheastern* ***Se****rbian* ***Lit****erature*

*LECSOS\_LIT*

Кратак опис пројекта

Пројекат је осмишљен с циљем да отвори и реши неколико питања везаних за проучавање савремене српске књижевости. Грађа прикупљена, анализирана и систематизована на Пројекту користиће се за будућа проучавања поетике савремене српске књижевности у дијахронијском пресеку. Овај општи циљ подразумева подробно испитивање књижевног стваралаштва југоисточне Србије (Браничевски, Борски, Зајечарски, Нишавски, Пиротски, Топлички, Јабланички и Пчињски округ), укључујући и стваралаштво припадника националних мањина на српском језику, чиме се пружа материјал за формирање шире културне мапе овог подручја. Детаљно истраживање књижевног живота омогућиће боље сагледавање специфичности српске књижевности југоистока и њених веза са балканским и ширим, европским књижевним стваралаштвом. Резултати Пројекта допринели би целовитијем и потпунијем сагледавању стваралаштва једног јасно временски и територијално омеђеног књижевног простора. У истраживање се полази од сазнања да на овом терену до сада није било оних која су резултовала израдом лексикона или сличне публикације која би свеобухватно представила богату књижевну и културну делатност савремених стваралаца југоистока Србије. Публиковање грађе (у штампаној и електронској форми) отвориће могућност да доприноси регионалних књижевности буду видљивији и лако доступни припадницима научних и стручних заједница, као и широј заинтересованој публици. Изводи из одредница у оквиру Лексикона биће преведени на енглески и руски језик, те ће подаци прикупљени на Пројекту бити приступачни за употребу без језичких баријера свим корисницима који разумеју ове језике.

Резултати пројекта имаће посебан значајни као материјал за обликовање периодизацијских модела у оквиру историје националне и европске књижевности; служиће као полазиште књижевнокритичком сагледавању и вредновању конкретних књижевних остварења; основа за развијање нових и ревалоризацију постојећих теоријских поставки дедуковањем поетичких карактеристика садржаних у резултатима Пројекта. Посебан утицај очекује се у домену подстицања самих књижевних стваралаца и културних посленика у осмишљавању стратегија за властито позиционирање у културном животу свога краја; мотивисању студената, ученика, наставника, као и најшире читалачке публике на активно деловање у обликовању и очувању културне баштине југоисточне Србије.

Руководилац пројекта: др Јелена Јовановић, ванредни професор Филозофског факултета Универзитета у Нишу

Чланови пројекта:

Др Адријана Марчетић, редовни професор, Филолошки факултет Универзитета у Београду

Др Велимир Илић, доцент, Филозофски факултет Универзитета у Нишу

Др Бојан Чолак, виши научни сарадник, Институт за књижевност и уметност, Београд

Др Сања Златановић, виши научни сарадник, Етнографски институт САНУ

Др Александар Пејчић, виши научни сарадник, Институт за књижевност и уметност, Београд

Др Марко Радуловић, научни сарадник, Институт за књижевност и уметност, Београд

Мср Сања Игњатовић, асистент, Филозофски факултет Универзитета у Нишу

Мср Христина Аксентијевић, истраживач-приправник, Филозофски факултет Универзитета у Нишу

Мср Василиса Цветковић, истраживач-приправник, Филозофски факултет Универзитета у Нишу