ВЕЋУ ДЕПАРТМАНА СРБИСТИКЕ И ННВ ФИЛОЗОФСКОГ ФАКУЛТЕТА У НИШУ

Предлог пројекта „Идеје“ по расписаном конкурсу Фонда за науку Републике Србије

**ЧИТАЊЕ У ПАНДЕМИЈИ**

**READING IN PANDEMIC (RIP)**

Научно-истраживачки пројекат „Читање у пандемији” проучиће природу, квалитет и квантитет читања у пандемији проузрокованој вирусом SARS-CoV-2. Истраживање би се вршило у више пресека (ванредно стање, други врх првог таласа – када је посебно захваћена студентска популација, други талас епидемије...).

**ЦИЉ ИСТРАЖИВАЊА:** истраживање утицаја пандемије на читање, као и vice versa – позиција читања у оквиру наведених околности.

**ПРЕДМЕТ ИСТРАЖИВАЊА:** на основу читалачког искуства студената Филозофског факултета у Нишу испитаће се колико се времена у пандемији проводило у читању, разлози читања (едукативни, информативни, хедонистички), извори (електронски, штампани, аудио књиге...) и предмет читања (преферирани жанрови). Посебна пажња биће поклоњена „слободном” читању, тј. ономе што су студенти читали ван испитних обавеза. Указаће се на евентуалне разлике између студената друштвених и хуманистичких студијских група, као и диференцијације унутар наведених области по студијском програму (србистика, англистика, германистика... односно, психологија, педагогоја, социологија...), старосној доби, полу, години студија и сл.

**МЕТОДЕ ИСТРАЖИВАЊА:** материјал истраживања биће дефинисан подацима добијеним на основу јединственог упитника који ће попуњавати студенти Филозофског факултета у Нипу. Истраживачки тим ће наведене податке систематизовати, описати и интерпретирати у погледу когнитивних, литерарних, социолошких и педагошких параметара.

Руководилац пројекта: др Дејан Д. Милутиновић, ванредни професор Филозофског факултета у Нишу.

Чланови пројекта:

1. Др Мирјана Бојанић-Ћирковић, доцент Филозофског факултета у Нишу,
2. Др Јелена Младеновић, асистент Филозофског факултета у Нишу
3. Мср Александра Богдановић, асистент Филозофског факултета у Нишу
4. Мср Оливера Марковић, истраживач приправник Филозофског факултета у Нишу